Diari Oficial de la Generalitat Valenciana


Sumari del DOGV 9306, del 25-03-2022 (2022/2421)

Extracte de la Resolució de 22 de febrer de 2022, de la vicerectora d'Ocupació i Programes Formatius de la Universitat de València, per la qual es convoca la XXV Mostra art públic / universitat pública.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2421


Data del document
:   25-02-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 22 de febrer de 2022, de la vicerectora d'Ocupació i Programes Formatius de la Universitat de València, per la qual es convoca la XXV Mostra art públic / universitat pública. [2022/2421]  
BDNS (identif.): 616340.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/616340)  
  
Primer. Beneficiaris i beneficiàries  
Hi poden participar persones majors d'edat de qualsevol nacionalitat o lloc de residència.  
  
Segon. Objecte  
Aquesta convocatòria té per objecte dinamitzar els espais públics dels campus de Burjassot i de Blasco Ibáñez i transformar l'entorn universitari en un lloc d'intervenció artística obert a la societat.  
Amb aquesta finalitat se seleccionaran, en règim de concurrència competitiva, un màxim de dotze projectes artístics que conviden a la reflexió sobre l'aproximació de l'art contemporani a la ciència i a les ciències socials i humanes, assumint-les i convertint-les en detonadores d'altres sabers transversals descentralitzats.  
  
Tercer. Bases reguladores  
Les bases íntegres es poden consultar al web [https://www.uv.es/sedi] i a la Base de dades nacional de subvencions, a través del web [http://www.pap.minhap.gob.es/bdnstrans/es/index].  
  
Quarta. Quantia  
El pressupost total màxim autoritzat per a aquesta convocatòria ascendeix a 24.000 euros.  
La dotació econòmica per a cadascun dels projectes seleccionats és de 2.000 euros, sotmesa a les retencions i impostos corresponents que siguen aplicables en cada cas.  
  
Cinqué. Termini de presentació de sol·licituds  
Les sol·licituds es poden presentar des de l'endemà de la publicació d'aquesta convocatòria en el Diari Oficial de la Generalitat Valenciana (DOGV) fins al 28 d'abril de 2022, a les 14.00 hores.  
  
Sisé. Altres dades  
Els projectes han de ser intervencions artístiques de caràcter efímer dutes a terme en algun dels espais del campus de Burjassot o de Blasco Ibáñez.  
Les propostes es poden presentar mitjançant una sol·licitud individual o col·lectiva. Cada participant o equip només pot presentar una sol·licitud i un projecte. En cas de presentar-ne més d'una, només es tramitarà l'última.  
Les persones premiades en edicions anteriors no es poden presentar en les dues edicions següents.  
  
València, 25 de febrer de 2022.- La rectora, p. d. (DOGV 18.01.2021), la vicerectora d'Ocupació i Programes Formatius: Maria Adela Valero Aleixandre.